als_Latn dik_Latn sag_Latn
Rumani: Bien me 2.7% të ardhurat e operatorit celular Orange Romania
Vitin e kaluar, të ardhurat e operatorit celular më të madh në vend ranë me 2.7%, në 909 milionë euro. Një rënie e tillë erdhi si pasojë e vendimit të rregullatorit lokal për tëulur tarifat e terminimit, që nga prilli i 2014-s.Sipas përfaqësuesve të Orange Romania, të ardhurat, duke përjashtuar këtë efekt, u rritën me 4.2% vitin e kaluar.
Orange arritinumrin e 10.530.000 klientëve në fund të vitit 2014, një rritje prej 95.000 krahasuar me fundin e 2013-s.
“Në vitin 2014, fakti se dixhitalizimi është pjesë e jetës së rumunëve, u bëedhe më i qartë.Ky është edhe drejtimi në të cilin ne kemi investuar në vitet e fundit, duke siguruar një rrjet të qëndrueshëm që gjithashtu mund të mbështesë tendencat e reja të konsumatorit, të tilla si interneti me shpejtësi të lartë dhe të shërbimeve të reja përveç atyre tradicionale”, u shpreh Jean-Francois Fallacher, CEO i Orange Romania.
Konsumi i të dhënave celulare e ruajti tendencën e rritjes në vitin 2014 dhe regjistroi rritje prej 85% në tremujorin e katërt të 2014-s krahasuar me të njëjtën periudhë të vitit 2013. Për të mbajtur të njëjtin ritëm, Orange vazhdoi të investojë në zgjerimin e rrjetit 3G, 4G dhe 4G. Sipas Orange, në fund të vitit, rreth 89% e popullsisë urbane dhe 62% e popullsisë së përgjithshme kishte mbulim 4G.
Shitjet e smartphonëve dhe tabletave 4G u katërfishuan në tremujorin e katërt në krahasim me të njëjtën periudhë të 2013-s, ndërsa trafiku i të dhënave 4G të gjeneruara nga konsumatorët e Orange u rrit me 87%.
Shërbimin Orange TV e morën më shumë se 157,000 abonentë në fund të 2014, ndërsa aplikacioni Orange TV Go për smartphone dhe tableta arriti shifrën e 1.1 milionë shkarkimeve.
Shërbimi Orange TV pati një rritje të konsiderueshme, shprehet Fallacher. Ai shtoi se Orange do të vazhdojë të investojë në shërbimet 4Gedhe në vitin 2015.
als_Latn als_Latn als_Latn als_Latn als_Latn als_Latn als_Latn als_Latn